Oscar nog minstens só lank agter traliesOscar Pistorius op 21 Oktober 2014 in die Pretoriase hooggeregshof tydens vonnisverrigtinge Foto: Themba Hadebe/AP/Pool Die Pistorius-familie het in ŉ verklaring aan die media bevestig dat hulle ingelig is oor die datum vir die hersiening van die Paralimpiese atleet se moontlike vrylating onder korrektiewe toesig. Die verklaring het gesê die saak word deur Pistorius se regspan hanteer en die familie sal geen verdere kommentaar lewer nie. Michael Masutha, minister van korrektiewe dienste, het twee dae voordat Pistorius op 21 Augustus op korrektiewe toesig uit die Kgosi Mapuru II-gevangenis vrygelaat sou word, die besluit teruggetrek. Masutha het gesê daar was geen wetlike grondslag vir die besluit nie, aangesien dit geneem is voordat Pistorius ŉ sesde van sy vonnis uitgedien het soos deur die wet vereis word. Pistorius dien sedert 21 Oktober verlede jaar tronkstraf uit, wat beteken dat hy op 21 Augustus tien maande of ŉ sesde van sy tronkstraf uitgedien het. ŉ Woordvoerder van die departement kon nie onmiddellik vir kommentaar bereik word nie. Klik hier vir alle vorige berigte oor Oscar Pistorius op Maroela Media.